*Projekts*

LATVIJAS REPUBLIKAS MINISTRU KABINETS

2016.gada \_\_\_\_\_\_\_\_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr.\_\_\_ \_­­­­­­­­­\_ .§)

**Dzelzceļa tīklā piemērojamo darbības uzlabošanas shēmas pamatprincipu noteikumi**

Izdoti saskaņā ar Dzelzceļa likuma

11.panta devītodaļu

**I. Vispārīgais jautājums**

1. Noteikumi nosaka darbības uzlabošanas shēmas pamatprincipus, kurus piemēro visā publiskās lietošanas dzelzceļa tīklā.

**II. Darbības uzlabošanas shēmas pamatprincipi**

2. Darbības uzlabošanas shēmas, kura minēta Dzelzceļa likuma 11.panta devītajā daļā, pamatprincipi ir šādi:

2.1. lai panāktu saskaņotu darbības sniegumu un neapdraudētu pakalpojuma ekonomisko dzīvotspēju, publiskās lietošanas dzelzceļa infrastruktūras pārvaldītāja būtisko funkciju veicējs (turpmāk – būtisko funkciju veicējs) vienojas ar publiskās lietošanas dzelzceļa infrastruktūras pārvaldītāju (turpmāk – pārvaldītājs) un pieteikuma iesniedzējiem par darbības uzlabošanas shēmas galvenajiem parametriem, jo īpaši kavējumu vērtību, kas var būt izteikta gan kā finansiāla vērtība, gan kā laika vienība, to maksājumu robežvērtībām, kas saskaņā ar darbības uzlabošanas shēmu ir maksājami gan par atsevišķiem pārvadātāja vilcienu braucieniem, gan par visiem pārvadātāja vilcienu braucieniem noteiktā laikposmā;

2.2. pārvaldītājs vismaz piecas dienas pirms vilciena brauciena paziņo pārvadātājiem vilcienu kustības grafiku, pamatojoties uz ko tiks aprēķināti kavējumi. Paziņošanas laiks tiem pārvadātājiem, kas sniedz starptautisko kravu pārvadājumu pakalpojumus no trešajām valstīm vai uz trešajām valstīm, kuru dzelzceļa tīkla sliežu platums ir 1520 milimetri, ir vismaz 12 stundas. Nepārvaramas varas apstākļu gadījumā vai vilcienu kustības grafika pēdējā brīža izmaiņu gadījumā būtisko funkciju veicējs var noteikt īsāku paziņošanas laiku;

2.3. ja iespējams, kavējumus attiecina uz vienu iesaistīto pusi, ņemot vērā gan atbildību par traucējumu izraisī­šanu, gan spēju atjaunot normālus vilcienu satiksmes apstākļus;

2.4. kavējumi iedalāmi kādā no šo noteikumu pielikumā minētajām kavējumu grupām un apakšgrupām;

2.5. pārvaldītājs pēc iespējas drīzāk paziņo pārvadātājiem maksājumu aprēķinu, kas veikts saskaņā ar darbības uzlabošanas shēmu. Šajā aprēķinā ietver visus vilcienu braucienus ar kavējumiem laikposmā, kas nepārsniedz vienu mēnesi;

2.6. maksājumu aprēķinā ņem vērā vidējo kavēšanos vilcienu satiksmes pakalpojumiem ar līdzīgām precizitātes prasī­bām;

2.7. neierobežojot tiesības iesniegt sūdzību saistībā ar darbības uzlabošanas shēmu Valsts dzelzceļa administrācijā un tās pilnvaras attiecībā uz šādu sūdzību izskatīšanu, domstarpību gadījumā, kas skar darbības uzlabošanas shēmu, ir pieejama arī domstarpību izšķiršanas procedūra, lai ātri atrisinātu šādus jautājumus. Domstarpību izšķiršanas procedūru izstrādā un apstiprina būtisko funkciju veicējs un tai ir jābūt objektīvai attiecībā uz iesaistītajām pusēm. Ja piemēro šo procedūru, lēmumu pieņem 10 darba dienu laikā;

2.8. reizi gadā pārvaldītājs publicē savā tīmekļa vietnē gada vidējo snieguma līmeni, ko sasnieguši pārvadātāji, pamatojoties uz galvenajiem parametriem, par kuriem panākta vienošanās darbības uzlabošanas shēmā.

**III. Noslēguma jautājums**

3. Darbības uzlabošanas shēmu piemēro no brīža, kad stājas spēkā maksas aprēķināšanas shēma, kas izstrādāta un apstiprināta saskaņā ar Dzelzceļa likuma 11.panta pirmo daļu, un atbilstoši šajā shēmā noteiktajiem nosacījumiem.

**Informatīva atsauce uz Eiropas Savienības direktīvu**

Noteikumos iekļautas tiesību normas, kas izriet no Eiropas Parlamenta un Padomes 2012.gada 21.novembra direktīvas [2012/34/E](http://eur-lex.europa.eu/eli/dir/2007/59?locale=LV)S, ar ko izveido vienotu Eiropas dzelzceļa telpu.

Ministru prezidents M.Kučinskis

Satiksmes ministrs U.Augulis

Iesniedzējs: satiksmes ministrs U.Augulis

Vīza: valsts sekretārs K.Ozoliņš

17.06.2016 13:33

470

Juris Zālītis

67028373, juris.zalitis@sam.gov.lv